
DR.30.09.2021 37 

 
melaksanakan perintah kawalan pergerakan yang belum pernah dibuat sebelum daripada 
ini.  

Sebanyak lapan buah pakej bantuan dan rangsangan ekonomi bernilai lebih 
RM530 bilion turut diumumkan untuk rakyat, memberikan bantuan tepat pada masanya 
dan yang sangat diperlukan. Dengan ketahanan, kesabaran dan semangat kebersamaan 
Malaysia Prihatin, kerajaan dengan sokongan petugas barisan hadapan dan segenap 
lapisan rakyat hasilnya pada hari ini, kita mula melihat cahaya di hujung terowong.  

Program Imunisasi COVID-19 Kebangsaan (PICK) merupakan kejayaan terbesar 
negara yang menyaksikan Malaysia antara negara terpantas di dunia dalam liputan 
vaksinasi populasi dewasa. Berdasarkan statistik Jawatankuasa Khas Jaminan Akses 
Vaksin COVID-19 (JKJAV), setakat 28 September sejumlah 19,912,566 orang individu 
atau 85.1 peratus sudah lengkap divaksinasi, manakala 21,993,709 orang individu atau 
94 peratus telah menerima sekurang-kurangnya satu dos vaksin.  

Tuan Yang di-Pertua, setelah menempuh 11 rancangan pembangunan jangka 
lima tahun, Rancangan Malaysia Ke-12 yang dibentangkan di hadapan kita kini sudah 
pastinya diharapkan akan menjadi real shift untuk mengangkat aspirasi agenda 2030 bagi 
pembangunan mampan dan Wawasan Kemakmuran Bersama 2030 dalam semangat 
Keluarga Malaysia.  

RMKe-12 akan menjadi kick-start untuk mengembalikan era kemakmuran yang 
pernah kita nikmati bersama, malah mungkin lebih baik lagi di mana kesejahteraan rakyat 
terus terpelihara, kelestarian pembangunan di utama dan transformasi struktur ekonomi 
diperkukuhkan.  

Tuan Yang di-Pertua, RMKe-12 juga perlu meneruskan tindakan menyuntik 
reformasi mendasar yang benar-benar akan mengubah peningkatan ke arah yang lebih 
inklusif untuk semua, yang dibangunkan atas asas kekuatan ekonomi dan keutuhan rakyat 
serta tidak mengabaikan keprihatinan terhadap kelestarian alam sekitar menerusi 
penggunaan teknologi hijau.  

RMKe-12 juga perlu memastikan segala perancangan ekonomi dan kewangan 
adalah tegas dan berani untuk menuju negara berpendapatan tinggi menjelang 2025 
dengan pendapatan negara kasar per kapita meningkat daripada RM42,755 kepada 
RM54,843. Dengan adanya dasar dan instrumen yang tepat dan pelaksanaan game 
changer yang agresif dalam RMKe-12, sasaran ini tidak mustahil dicapai.  

Perkembangan masa depan Malaysia mesti mengandungi program dan projek 
penting atau utama yang boleh melonjakkan ataupun spearhead pertumbuhan 
pengeluaran negara, ruang pekerjaan dan pendapatan dalam jangka pendek dan 
sederhana.  

Saya menyokong pelan kerajaan berhubung pelaksanaan projek Kereta Api 
Berkelajuan Tinggi (HSR) ke Johor Bahru, malahan juga ke utara untuk disambung 
dengan HSR dari Bangkok ke sempadan Malaysia–Thailand dengan pembiayaan swasta 
yang melibatkan konsortium kewangan di dalam negara dan impak projek seperti ini akan 
memberikan kesan berganda dalam membuka peluang pekerjaan dan perniagaan baru 
serta pembangunan wilayah dan pewujudan bandar-bandar baru sepanjang laluan HSR.  

Ini sudah tentunya akan menghasilkan nilai berganda, berbilion-bilion ringgit dan 
mendatangkan manfaat besar kepada rakyat termasuklah masyarakat bumiputera. 
Namun dalam peralihan untuk menjadi negara berpendapatan tinggi Tuan Yang di-Pertua, 
realiti kehidupan rakyat dan komuniti perniagaan yang terjejas teruk akibat pandemik lebih 
setahun lalu perlu diberikan penelitian dan pertimbangan yang sewajarnya di samping 
kepentingan masyarakat bumiputera, khususnya di Sabah dan Sarawak untuk mendapat 
faedah daripada pertumbuhan ekonomi ini. 

Jika sebelum ini, rakyat Malaysia dikategorikan dalam kumpulan pendapatan B40, 
M40 dan T20, realitinya kini sudah berlaku rombakan ketara apabila ramai daripada 
kalangan M40 yang tergelincir ke dalam kumpulan B40 kerana kehilangan mata pencarian 
atau terjejas sumber pendapatan sepanjang pandemik dan ini menunjukkan rapuhnya 
pembangunan ekonomi yang lain.  



melaksanakan perintah kawalan pergerakan yang belum pernah dibuat sebelum daripada ini. Sebanyak lapan buah pakej bantuan dan rangsangan ekonomi bernilai lebih RM530 bilion turut diumumkan untuk rakyat, memberikan bantuan tepat pada masanya dan yang sangat diperlukan. Dengan ketahanan, kesabaran dan semangat kebersamaan Malaysia Prihatin, kerajaan dengan sokongan petugas barisan hadapan dan segenap lapisan rakyat hasilnya pada hari ini, kita mula melihat cahaya di hujung terowong. Program Imunisasi COVID-19 Kebangsaan (PICK) merupakan kejayaan terbesar negara yang menyaksikan Malaysia antara negara terpantas di dunia dalam liputan vaksinasi populasi dewasa. Berdasarkan statistik Jawatankuasa Khas Jaminan Akses Vaksin COVID-19 (JKJAV), setakat 28 September sejumlah 19,912,566 orang individu atau 85.1 peratus sudah lengkap divaksinasi, manakala 21,993,709 orang individu atau 94 peratus telah menerima sekurang-kurangnya satu dos vaksin. Tuan Yang di-Pertua, setelah menempuh 11 rancangan pembangunan jangka lima tahun, Rancangan Malaysia Ke-12 yang dibentangkan di hadapan kita kini sudah pastinya diharapkan akan menjadi real shift untuk mengangkat aspirasi agenda 2030 bagi pembangunan mampan dan Wawasan Kemakmuran Bersama 2030 dalam semangat Keluarga Malaysia. RMKe-12 akan menjadi kick-start untuk mengembalikan era kemakmuran yang pernah kita nikmati bersama, malah mungkin lebih baik lagi di mana kesejahteraan rakyat terus terpelihara, kelestarian pembangunan di utama dan transformasi struktur ekonomi diperkukuhkan. Tuan Yang di-Pertua, RMKe-12 juga perlu meneruskan tindakan menyuntik reformasi mendasar yang benar-benar akan mengubah peningkatan ke arah yang lebih inklusif untuk semua, yang dibangunkan atas asas kekuatan ekonomi dan keutuhan rakyat serta tidak mengabaikan keprihatinan terhadap kelestarian alam sekitar menerusi penggunaan teknologi hijau. RMKe-12 juga perlu memastikan segala perancangan ekonomi dan kewangan adalah tegas dan berani untuk menuju negara berpendapatan tinggi menjelang 2025 dengan pendapatan negara kasar per kapita meningkat daripada RM42,755 kepada RM54,843. Dengan adanya dasar dan instrumen yang tepat dan pelaksanaan game changer yang agresif dalam RMKe-12, sasaran ini tidak mustahil dicapai. Perkembangan masa depan Malaysia mesti mengandungi program dan projek penting atau utama yang boleh melonjakkan ataupun spearhead pertumbuhan pengeluaran negara, ruang pekerjaan dan pendapatan dalam jangka pendek dan sederhana. Saya menyokong pelan kerajaan berhubung pelaksanaan projek Kereta Api Berkelajuan Tinggi (HSR) ke Johor Bahru, malahan juga ke utara untuk disambung dengan HSR dari Bangkok ke sempadan Malaysia-Thailand dengan pembiayaan swasta yang melibatkan konsortium kewangan di dalam negara dan impak projek seperti ini akan memberikan kesan berganda dalam membuka peluang pekerjaan dan perniagaan baru serta pembangunan wilayah dan pewujudan bandar-bandar baru sepanjang laluan HSR. Ini sudah tentunya akan menghasilkan nilai berganda, berbilion-bilion ringgit dan mendatangkan manfaat besar kepada rakyat termasuklah masyarakat bumiputera. Namun dalam peralihan untuk menjadi negara berpendapatan tinggi Tuan Yang di-Pertua, realiti kehidupan rakyat dan komuniti perniagaan yang terjejas teruk akibat pandemik lebih setahun lalu perlu diberikan penelitian dan pertimbangan yang sewajarnya di samping kepentingan masyarakat bumiputera, khususnya di Sabah dan Sarawak untuk mendapat faedah daripada pertumbuhan ekonomi ini. Jika sebelum ini, rakyat Malaysia dikategorikan dalam kumpulan pendapatan B40, M40 dan T20, realitinya kini sudah berlaku rombakan ketara apabila ramai daripada kalangan M40 yang tergelincir ke dalam kumpulan B40 kerana kehilangan mata pencarian atau terjejas sumber pendapatan sepanjang pandemik dan ini menunjukkan rapuhnya pembangunan ekonomi yang lain.